Video: Oorgewig tiener kry matriekafskeidrok danksy FacebookKristen Harris, eienaar van Designer Diva Consignment Boutique Kristen Harris, eienaar van Designer Diva Consignment Boutique het ŉ pleidooi op Facebook gelewer nadat ŉ oorgewig tiener nie ŉ matriekafskeidrok kon kry nie, en in haar winkel se aantrekhokkie staan en huil het. Die winkel in Massachusetts, Amerika, het eers in Februarie sy deure oopgemaak en het dus nog nie ŉ verskeidenheid van groottes nie. Die tiener was op soek na ŉ roknommer 22-grootte (24 in Suid-Afrika). Harris het op Facebook geskryf: “Aan die pragtige meisie wat vandag in my winkel op soek was na ŉ nommer 22. Ek weet nie wat is jou naam nie, maar ek sal nie jou gesig vergeet nie. Ek is so jammer jy was hartseer, maar moenie wees nie. Ek gaan jou droomrok opspoor! Iemand het reeds een gebring en ek gaan alles in my vermoë doen om nog te kry. Kom asseblief weer in, en ek sal betaal vir die rok!” Die reaksie was oorweldigend en die tiener het Maandag met Harris in verbinding getree. Sy sal volgende week ŉ privaatpassing by die winkel kom doen. Klik hier om die winkel se Facebook-blad te besoek.